România, la marginea prăpastiei, după avertismentul ferm de la Fitch. Riscăm datorii mai greu de dus și fuga investitorilor. „Ne trebuie măsuri decisive”
Agenția americană de rating Fitch a redus perspectiva României de la stabilă la negativă, un semn că ar putea tăia evaluarea de credit suveran a țării. În momentul de față, ratingul de țară al României este pe ultimul prag potrivit pentru investiții, iar o eventuală cădere sub acest nivel ar însemna că nota de plată pentru împrumuturi ar putea să crească și că investitorii străini ar putea ocoli țara.